| *Strelitzia nicolai* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Subclase: | Zingiberidae |
| Orde: | Zingiberales |
| Familia: | Strelitziaceae |
| Xénero: | *Strelitzia* |
| Especie: | ***S. nicolai*** |

 |
| Nome binomial |
| *Strelitzia nicolai*Regel & Körn. (1858) |
| Sinonimia |
| *Véxase o texto* |

Bosquete de *S. niolai* no *Kirstenbosch National Botanical Garden* da Cidade do Cabo.
Lámina por Matilda Smith.  
 *Curtis's Botanical Magazine* vol. 115 (1889).
***Strelitzia nicolai*** é unha especie das anxiospermas da orde das zinxiberales e familia das estrelitziáceas.

Trátase dunha planta herbácea, pero de porte arbóreo, con aparencia de palmeira, orixinaria de Suráfrica e amplamente culivada en parques e xardíns en rexións tropicais e subtropicais pola súa beleza.

Descrición
----------

É unha planta semllante á plataneira (do xénero *Musa*) pero máis alta, xa que pode atinxir os 6 m de altura, e coa peculiaridad de que as súas follas só abren en dúas direccións.  
As follas son moi longas, de até 1,8 m, e de cor verde, algo agrisada cando son vellas, e xorden no extremo superior do caule, dispostas como un abano.  
A inflorescencia está protexida por unha bráctea de cor azul escura. A flor é máis grande que a de *Strelitzia reginae]]* (a famosa ave do paraíso), pois pode chegar até os 18 cm de longo, e está situada xusto por riba do punto onde emerxe o abano de follas do caule. Os sépalos son brancos e presentan unha "lingua" de cor azul purpúrea.  
As sementes son cápsulas triangulares.

*Strelitzia nicolai* é unha das poucas plantas onde se demostrou a presenza do pigmento bilirrubina, que fundamentalmente se encontra nos animais.

Esta planta adoita empregarse como ornamental en parques e xardins, e na decoración de espazos públicos, como centros comerciais, aeroportos etc.

Taxonomía
---------

*Strelitzia nicolai* foi descrita o ano 1858 polo xardineiro e botánico alemán Eduard August von Regel e o seu compatriota, agrónomo e botánico Friedrich August Körnicke, que publicaron a súa descrición na revista *Gartenflora* **7**: 265, pl. 235.

O epíteto específico ***nicolai*** ("de Nicolao") está dedicado na honra do tsar Nicolao I de Rusia, a proposta de von Reguel que, despois de acabar os seus estudos en Alemaña, serviu como director do *Xardín Botánico Imperial Ruso* de San Petersburgo, cidade na que morou até a súa morte, en 1892.

### Sinonimia

* *Strelitzia alba* subsp. *nicolai* (Regel & Körn.) Maire & Weiller.
* *Strelitzia quensonii* Lem.

Distribución
------------

*Strelitzia nicolai* é unha das tres especies do xénero *Strelitzia* con aspecto de árbore (as outras dúas son *S. caudata* e *S. alba*). A área de dispersión natural de *S. nicolai* está restrinxida ao bosque temperado perennifolio e aos de matogueiras da costa do leste de África meridional, desde o río Great Fish, polo norte, até o porto de Richards Bay.

Tamén se considera nativo de Mozambique, Botsuana e Zimbabue e, segundo parece, está naturalizado en México oriental (no estado de Veracruz).

Galería
-------

### Flores

* 
* 
* 
* 

### Plantas

* Exemplar subadulto en Kahului, Maui, Hawai
* Exemplar adulto na *Quinta do Palheiro Ferreiro*, Funchal, Madeira
* Exemplar novo, preparado para plantar, dunra rara variedade variegaa de *S. nicolai*
* Exemplar novo, como planta ornamental de interior

### Sementes

* Cápsulas abrindo na planta, en Makawao, Maui, Hawai
* Cápsulas abertas, amosando as sementes vermellas
* Froitos secos, abertos, coas sementes.  
*Reserva Natural Iphithi*,  
 en KwaZulu-Natal, República Surafricana

Notas
-----

1. 1 2 3 4  *Strelitzia nicolai* en Trópicos.
2. ↑  Gibbs Russell, G. E.; W. G. M. Welman; E. Retief; K. L. Immelman; G. Germishuizen; B. J. Pienaar; M. Van Wyk & A. Nicholas (1987): "List of species of southern African plants". *Memoirs of the Botanical Survey of South Africa* **2** (1–2): 1-152.
3. ↑  Pirone, Cary; Quirke, J. Martin E.; Priestap, Horacio A.; Lee, David W. (2009). "Animal Pigment Bilirubin Discovered in Plants". *Journal of the American Chemical Society* **131** (8): 2830. PMC 2880647. PMID 19206232. doi:10.1021/ja809065g.
4. ↑  *Strelitzia nicolai* en PlantList.
5. 1 2  Kew World Checklist of Selected Plant Families, *Strelitzia nicolai*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Strelitzia nicolai***  |

|  |  |
| --- | --- |
|  | Wikispecies posúe unha páxina sobre:  ***Strelitzia nicolai*** |

### Bibliografía

* AFPD (2015): *African Flowering Plants Database* (Base de Datos das Plantes con Flores de África.
* Moore, H. E. Jr. & Hyypio, P. A. (1970): "Some comments on Strelitzia (Strelitziaceae)". *Baileya* **17**: 65–74.

### Outros artigos

* Estrelitziáceas
* Ave do paraíso
* *Strelitzia*

### Ligazóns externas

* ITIS 42382
* L. Watson y M. J. Dallwitz, *The families of flowering plants* - Strelitziaceae

|  |  |
| --- | --- |
| Control de autoridades | 
* Wd: Q149601
* MAG: 2777482417

 |

|  |  |
| --- | --- |
| Identificadores taxonómicos | 
* APDB: 42849
* APNI: 201222
* EOL: 345179
* EPPO: STZNI
* GBIF: 2763112
* GlobalSpecies: 1201380
* iNaturalist: 135250
* IPNI: 798185-1
* ITIS: 897448
* NCBI: 4666
* PlantList: kew-267253
* POWO: ID
* TAXREF: 447924
* Tela Botanica: 122062
* Tropicos: 21500381
* PLANTS: STNI5
* WCSPF: 267253

 |